ΑΠΟΦΑΣΕΙΣ
Αριθμ. 61278
Έγκριση της 17/2019 απόφασης του Δημοτικού
Λιμενικού Ταμείου Μονεμβασίας περί τροποποίησης των ορίων της θαλάσσιας ζώνης του εξο-
μοιούμενου με λιμενική ζώνη χώρου από θέση
«Πλάκα» έως «Μαρίνα» στη λιμενική εγκατάσταση Μονεμβασίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των ν. 2240/1994, 2307/1995, 2386/
1996 και 2503/1997
2. Τις διατάξεις του άρθρου 280 του ν.3852/2010 (Α΄ 87)
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», όπως
ισχύουν.
3. Τις διατάξεις του άρθρου 8 του π.δ. 139/2010 (Α΄ 232)
«Οργανισμός της Αποκεντρωμένης Διοίκησης Πελοποννήσου, Δυτικής Ελλάδας και Ιονίου».
4. Τις διατάξεις του 14/19-1-1939 β.δ. (Α΄ 24) «Περί
κωδικοποιήσεως των περί Λιμενικών Ταμείων κειμένων
διατάξεων», όπως τροποποιήθηκε και ισχύει.
5. Τις διατάξεις του άρθρου 28 του ν. 2971/2001 «Αιγιαλός, παραλία και άλλες διατάξεις», όπως ισχύουν.
6. Την 1028241 πε/2729πε/Β0010/13-4-2005 (Β΄547)
κοινή υπουργική απόφαση των Υπουργών Οικονομίας
και Οικονομικών και Εμπορικής Ναυτιλίας.
7. Τις διατάξεις της παρ. 4 του άρθρου 2 του ν. 2575/
1998 (Α΄ 23) περί χρήσης και εκμετάλλευσης των χώρων
που εξομοιώνονται με ζώνες λιμένων του άρθρου 3 του
ν.δ. 444/1970 (Α΄ 39), όπως αυτές ερμηνεύονται στην
3511.91/01/98/17-3-1998 εγκύκλιο του Υ.Ε. Ναυτιλίας.
8. Τις διατάξεις των άρθρων 28 και 28Α του ν. 4325/2015
(Α΄ 47) «Εκδημοκρατισμός της Διοίκησης - Καταπολέμησης Γραφειοκρατίας και Ηλεκτρονική Διακυβέρνηση.
Αποκατάσταση αδικιών και άλλες διατάξεις».
9. Την 15870/15-5-2017 (Υ.Ο.Δ.Δ. 250) απόφαση του
Υπουργού Εσωτερικών αναφορικά με το διορισμό Συντονιστή στην Αποκεντρωμένη Διοίκηση Πελοποννήσου
Δυτικής Ελλάδας και Ιονίου.
10. Την 87012/5570/14/19-2-2015 (Α.Α.Π. 47) απόφαση του ασκούντος καθήκοντα Γενικού Γραμματέα της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου, με την οποία εγκρίθηκε η 61/2014
(ΑΔΑ:7ΘΡΓΟΕΘΔ-798) απόφαση του Δημοτικού Λιμενικού Ταμείου Μονεμβασίας περί εξομοίωσης χερσαίας και
θαλάσσιας ζώνης με ζώνη λιμένα από τη θέση «Πλάκα»
έως «Μαρίνα» στη λιμενική εγκατάσταση Μονεμβασίας.
11. Το από 30-1-2019 θεωρημένο τοπογραφικό διάγραμμα Μ-02 κλίμακας 1:1000, το οποίο συνέταξε ο Μη-
χανικός TE Δομικών Έργων Σταθάκης Παρασκευάς, στο
οποίο αποτυπώνεται ο επανακαθορισμός των ορίων της
θαλάσσιας ζώνης λιμένα του εξομοιούμενου με λιμενική
ζώνη χώρου από τη θέση «Πλάκα» έως «Μαρίνα» στη
λιμενική εγκατάσταση Μονεμβασίας.
12. Το 3113.17-31/18568/16-3-2020 έγγραφο του
Υπουργείου Ναυτιλίας και Νησιωτικής Πολιτικής/ Γενική Γραμματεία Λιμένων, Λιμενικής Πολιτικής και Ναυτι-
λιακών Επενδύσεων, με το οποίο γνωμοδότησε θετικά
για την τροποποίηση των ορίων της θαλάσσιας ζώνης
του εξομοιούμενου με λιμενική ζώνη χώρου από θέση
«Πλάκα» έως «Μαρίνα» στη λιμενική εγκατάσταση Μονεμβασίας.
13. Το 22730 ΑΠΑ 2020/3-4-2020 έγγραφο του Υπουργείου Οικονομικών/Γενική Δ/νση Δημόσιας Περιουσίας
και Κοινωφελών Περιουσιών/ Κτηματική Υπηρεσία Λακωνίας, με το οποίο γνωμοδότησε θετικά για την τροπο-
ποίηση των ορίων της θαλάσσιας ζώνης της εξομοιούμενης σε ζώνη λιμένα από θέση «Πλάκα» έως «Μαρίνα» στη
Γέφυρα Μονεμβασίας του Δήμου Μονεμβασίας.
14. Το 261/6-4-2020 έγγραφο του Δημοτικού Λιμενικού Ταμείου Μονεμβασίας, με το οποίο απεστάλη προς
έγκριση η 17/2019 (ΑΔΑ:6ΒΧ9ΟΕΘΔ-ΕΟ3) απόφαση του
Διοικητικού Συμβουλίου του Δημοτικού Λιμενικού Ταμείου Μονεμβασίας περί τροποποίησης των ορίων της
θαλάσσιας ζώνης λιμένα της Ε.Ζ.Λ. από θέση «Πλάκα»
έως «Μαρίνα» στη λιμενική εγκατάσταση Μονεμβασίας.
15. Όλα τα στοιχεία του φακέλου, αποφασίζουμε:
Εγκρίνουμε την 17/2019 (ΑΔΑ: 6ΒΧ9ΟΕΟΔ-ΕΘ3) απόφαση του Διοικητικού Συμβουλίου του Δημοτικού Λι-
μενικού Ταμείου Μονεμβασίας, την οποία παραθέτουμε
κατωτέρω και η οποία αποτελεί αναπόσπαστο μέρος
της παρούσας, περί τροποποίησης των ορίων της θαλάσσιας ζώνης του εξομοιούμενου με λιμενική ζώνη
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαΐου 2020
ΤΕΥΧΟΣ  ΤΕΤΑΡΤΟ
Αρ. Φύλλου 256
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 256/19.05.2020
χώρου, από θέση «Πλάκα» έως «Μαρίνα» στη λιμενική
εγκατάσταση Μονεμβασίας, όπως αυτή (Ε.Ζ.Λ.) είχε οριοθετηθεί με την αριθμ. 61/2014 (ΑΔΑ7ΘΡΓΟΕΘΔ-798)
απόφαση του Διοικητικού Συμβουλίου του Δημοτικού
Λιμενικού Ταμείου Μονεμβασίας και εγκριθεί με την
αριθμ.87012/5570/14/19-2-2015 (A.A.Π. 47) απόφαση
του Ασκούντος Καθήκοντα Γενικού Γραμματέα της Αποκεντρωμένης Διοίκησης Πελοποννήσου, Δυτικής Ελλά-
δας και Ιονίου, ως εξής:
Τροποποιούνται τα όρια της θαλάσσιας ζώνης της
εξομοιούμενης σε ζώνη λιμένα από θέση «Πλάκα» έως
«Μαρίνα» στη λιμενική εγκατάσταση Μονεμβασίας,
όπως αυτά καθορίζονται στο συνημμένο από 30-1-2019
και θεωρημένο τοπογραφικό διάγραμμα Μ-02 κλίμακας 1:1000, με πράσινη συνεχή πολυγωνική γραμμή
αρχής γενομένης από το σημείο Α (με συντεταγμένες
413852.46 και 4059993.98)- συνεχίζοντας στα σημεία
Β-Γ-Δ-Ε-Ζ-Η-0-Ι-Κ-Λ-Μ-Ν-Ξ-0-Π-Ρ-Σ-Τ-Υ-Φ-Φ1-Φ2-Φ3Φ 4-Φ5(με συντεταγμένες 414024.55 και 4060034.04),
είκοσι έξι (26) συνολικά σημείων, τα οποία εξασφαλίζονται και αποτυπώνονται στο σχεδιάγραμμα.
Κατά τα λοιπά ισχύει η εγκριθείσα με την αριθμ. 87012/
5570/14/19.02.2015 (Α.Α.Π. 47) απόφαση του Ασκούντος
Καθήκοντα Γενικού Γραμματέα της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
αριθμ. 61/2014 (ΑΔΑ:7ΘΡΓΟΕΘΔ-798) απόφαση του Διοικητικού Συμβουλίου του Δημοτικού Λιμενικού Ταμείου
Μονεμβασίας, απόσπασμα:
ΔΗΜΟΣ ΜΟΝΕΜΒΑΣΙΑΣ
ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΜΟΝΕΜΒΑΣΙΑΣ
ΑΠΟΣΠΑΣΜΑ
Αριθμός αποφάσεως 17/2019
Από το Πρακτικό 01/31-1-2019 συνεδρίασης του Δ.Σ.
του Δημοτικού Λιμενικού Ταμείου Μονεμβασίας.
Στη Νεάπολη σήμερα την 31η του μηνός Ιανουαρίου
του έτους 2019 ημέρα Πέμπτη και ώρα 11:00 π.μ. και
στα γραφεία της Δημ. Ενότητας Βοιών του Δήμου Μονεμβασίας στη Νεάπολη, συνεδρίασε το Δ.Σ. του Ν.Π.
«Δημοτικό Λιμενικό Ταμείο Μονεμβασίας», ύστερα από
την αριθμ. 82/25-1-2019 έγγραφη πρόσκληση του Προέδρου η οποία δόθηκε σε κάθε μέλος χωριστά σύμφωνα
με τον κανονισμό διοίκησης και λειτουργίας του νομικού
προσώπου, το ν.3463/2006 ΔΚΚ και το ν.3852/2010 [ΦΕΚ
Α΄87], για το παρακάτω θέμα:
ΘΕΜΑ 10ο: Περί τροποποίησης ορίων της θαλάσσιας
Ζώνης Λιμένα της Εξομοιούμενης σε Ζώνη Λιμένα Μονεμβασίας.
Στη συνεδρίαση επί συνόλου επτά (7) μελών βρέθηκαν:
ΠΑΡΟΝΤΕΣ
Κουτσονικολής Χαράλαμπος (Πρόεδρος).
Μπουτέρης Γεώργιος, (Αντιπρόεδρος).
Χριστάκος Σταύρος (Σύμβ. πλειοψ.).
Γεωργακάκου Αικατερίνη (»).
Δουμάνη Σοφία (Σύμβ. μειοψ.)
ΑΠΟΝΤΕΣ
Μοτσάκος Θεόδωρος
Κόκκορης Παναγιώτης
Στη συνεδρίαση παραβρέθηκε και ο υπάλληλος του
Δήμου Γεώργιος Κοντραφούρης για την τήρηση των
πρακτικών.
Τα τακτικά μέλη με την πρόσκληση που είχαν λάβει
όφειλαν σε περίπτωση απουσίας τους να ενημερώσουν
τα αναπληρωματικά μέλη για τη νόμιμη αναπλήρωση
τους, τα οποία δεν παραβρέθηκαν.
Ο Πρόεδρος εισηγούμενος το παραπάνω θέμα και
έχοντας υπόψη:
1) Το ν. 2575/1998 (άρθρο 2 παρ. 4).
2) Τις δ/ξεις του ν. 2971/2001 «Αιγιαλός, παραλία και
άλλες διατάξεις» σύμφωνα με τις οποίες γίνονται οι παραχωρήσεις χρήσης χερσαίων χώρων.
3) Τις δ/ξεις του ν. 3153/2003 «Ναυτική επαγγελματική
εκπαίδευση, κατάρτιση και επιμόρφωση και ρύθμιση
άλλων θεμάτων αρμοδιότητας του Υπουργείου Εμπορικής Ναυτιλίας».
4) Την κοινή υπουργική απόφαση με αρ. 10282π.ε./
2729π.ε./Β0010/13-4-2005 των Υπ. Οικ/μίας και Οικ/κών
και Εμπορικής Ναυτιλίας (ΦΕΚ Β΄ 547/22-4-2005), «Καθορισμός χώρων που εξομοιώνονται με ζώνη λιμένα».
5) Το γεγονός ότι στο χερσαίο τμήμα της εξομοιούμενης ζώνης των λιμενικών εγκαταστάσεων Μονεμβασίας
δεν υπάρχουν ιδιωτικά κτήματα και κτίσματα.
6) Το αριθμ. ΦΕΚ 47/ΑΑΠ/2015 Εξομοίωση σε ζώνη
λιμένα από θέση «Πλάκα» έως «Μαρίνα» Μονεμβασίας,
είπε τα εξής:
Σύμφωνα με τις δ/ξεις του ν. 2575/1998 (άρθρο 2 παρ. 4)
και του ν.δ. 444/1970 η χρήση χώρων που εξομοιώνονται
με χερσαίες ζώνες λιμένων ανήκουν στο οικείο Λιμενικό
Ταμείο. Σε τμήμα της λιμενικής εγκατάστασης Μονεμβασίας έχει γίνει εξομοίωση σε ζώνη λιμένα (ΦΕΚ 47/
ΑΑΠ/2015), στη θέση «Πλάκα» έως «Μαρίνα», και μετά
τη μελέτη του λειτουργικού σχεδιασμού του Λιμένα
Μονεμβασίας, προέκυψε η ανάγκη για τη μελέτη νέων
έργων για την αναβάθμιση του λιμένα. Τα αποτελέσματα της μελέτης έδειξαν μεταξύ των άλλων και κάποιες
παρεμβάσεις στο τμήμα της Εξομοιούμενης Ζώνης από
«Πλάκα» έως «Μαρίνα». Επίσης έγινε μελέτη και για τα
έργα της Μαρίνας Μονεμβασίας για τα υφιστάμενα και τα
υπολειπόμενα που προβλέπονται να κατασκευασθούν.
Για το λόγο αυτό προτείνεται από τους μελετητές, η
επέκταση του προβλήτα ISPS καθώς και η διαπλάτυνση
των παραλιακών κρηπιδωμάτων εντός της Εξομοιούμενης Ζώνης από θέση «Πλάκα» έως «Μαρίνα» (ΦΕΚ 47/
ΑΑΠ/2015).
Όσον αφορά στο θέμα των λιμενικών έργων της
Μαρίνας Μονεμβασίας, προβλέπεται η επέκταση του
προσήνεμου μόλου ώστε συνδυαστικά με την επέκταση
του προβλήτα ISPS να προστατεύουν από τους ψηλούς
κυματισμούς το παραλιακό μέτωπο της Μονεμβασίας.
Όσον αφορά στα έργα της Μαρίνας δεν αποτελούν
αντικείμενο μελέτης του Λιμενικού Ταμείου Μονεμβασίας αλλά επειδή η θαλάσσια ζώνη του Λιμένα Μονεμ-
βασίας (Φορέας Δημοτικό Λιμενικό Ταμείο Μονεμβασίας) εισέρχεται στη θαλάσσια ζώνη Λιμένα της Μαρίνας
υποβλήθηκε φάκελος από το Δήμο Μονεμβασίας στο
Υπουργείο Τουρισμού/Τμήμα Τουριστικών Λιμένων για
την τροποποίηση του. Αντίστοιχα πρέπει να τροποποιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 256/19.05.2020
ήσουμε μόνο το θαλάσσιο όριο της Εξομοιούμενης Ζώνης Λιμένα από θέση «Πλάκα» έως «Μαρίνα» (ΦΕΚ 47/
ΑΑΠ/2015) προκειμένου να μην αλληλοκαλύπτονται οι
δύο θαλάσσιες ζώνες λιμένα, οι οποίες έχουν διαφορετικό φορέα διοίκησης και διαχείρισης.
Με την τροποποίηση των ορίων της θαλάσσιας ζώνης λιμένα (47/ΑΑΠ/2015) έχουμε μικρότερη επιφάνεια
στο θαλάσσιο τμήμα, ενώ παραμένει αμετάβλητο και
ως προς την επιφάνεια και ως προς τα όρια, το χερσαίο
τμήμα της Εξομοιούμενης Ζώνης (47/ΑΑΠ/2015).
Με βάση τα παραπάνω αναφερόμενα, προκύπτει ότι
πρέπει να τροποποιηθεί η εξομοιούμενη σε Ζώνη Λιμένα
Μονεμβασίας (47/ΑΑΠ/2015) μόνο όσον αφορά το θαλάσσιο όριο της Εξομοιούμενης Ζώνης Λιμένα της Τ.Κ.
Μονεμβασίας Δήμου Μονεμβασίας Ν. Λακωνίας (Α-Φ5Φ4-Φ3-Φ2-Φ1-Φ).
Η εξομοίωση θα γίνει βάσει του άρθρου 28 του
ν. 2971/2001 και της διαδικασίας που προβλέπει η
ανωτέρω αναφερόμενη κοινή υπουργική απόφαση
1028241 π.ε./2729 π.ε./Β0010/13-4-2005 περί του καθορισμού χώρων που εξομοιώνονται με ζώνη λιμένα.
Η απόφαση θα πρέπει να είναι πλήρως τεκμηριωμένη
και σαφής σε σχέση με το συνημμένο τοπογραφικό σχεδιάγραμμα. Η απόφαση αυτή θα σταλεί στο Υπουργείο
Ναυτιλίας και Νησιωτικής Πολιτικής, στην Περιφερειακή
Δ/νση Δημόσιας Περιουσίας Πελοποννήσου, Δυτικής
Ελλάδος και Ιονίου για τη σύμφωνη γνώμη και ύστερα
στον Γενικό Γραμματέα της Αποκεντρωμένης Διοίκησης
Πελοποννήσου, Δυτικής Ελλάδος και Ιονίου, μαζί με ένα
τοπογραφικό της Ζώνης Λιμένα από «Πλάκα» έως «Μαρίνα» Μονεμβασίας με την προτεινόμενη οριογραμμή
της εξομοιούμενης ζώνης με ζώνη λιμένα, για έγκριση
και δημοσίευση στο Φύλλο της Εφημερίδας της Κυβερνήσεως. Στη συνέχεια θα κοινοποιήσουμε το  Φύλλο της
Εφημερίδας της Κυβερνήσεως με το διάγραμμα στις αρμόδιες υπηρεσίες.
Το Δ.Σ. του Δ.Λ.Τ. Μονεμβασίας, μετά από διαλογική
συζήτηση, λαμβάνοντας υπόψη τα ανωτέρω:
Αποφασίζει ομόφωνα:
Να προχωρήσει στην τροποποίηση μόνο των ορίων
της θαλάσσιας ζώνης λιμένα της Εξομοιούμενης σε Ζώνη
Λιμένα από θέση «Πλάκα» έως «Μαρίνα» που έχει δημοσιευθεί στο ΦΕΚ 47/ΑΑΠ/2015 της λιμενικής εγκατάστα-
σης Μονεμβασίας, όπως φαίνεται στο από Ιανουαρίου
2019 τοπογραφικό διάγραμμα, αριθμ. σχεδίου Μ-02
κλίμακας 1:1000, το οποίο συνέταξε ο Μηχανικός TE
Δομικών Έργων Σταθάκης Παρασκευάς την 30-1-2019
και που θεωρήθηκε αρμοδίως αυθημερόν από την Προϊσταμένη της Τεχνικής Υπηρεσίας του Δήμου Μονεμβα-
σίας Σοφία Πατσά-Μηχανικό Ορυκτών Πόρων, για λογαριασμό του Δημοτικού Λιμενικού Ταμείου Μονεμβασίας
και φαίνεται με πράσινη συνεχή πολυγωνική γραμμή
αρχής γενομένης από το σημείο Α με συντεταγμένες
413852.46 και 4059993.98) - συνεχίζοντας τα σημεία
Β-Γ-Δ-Ε-Ζ-Η-Θ-Ι-Κ-Λ-Μ-Ν-Ξ-Ο-Π-Ρ-Σ-Τ-Υ-Φ-Φ1-Φ2-Φ3-Φ
4-Φ5 με συντεταγμένες (414024.55-4060034.04), είκοσι
έξι (26) συνολικά σημείων.
Η παρούσα πράξη μαζί με το από Ιανουαρίου 2019
τοπογραφικό διάγραμμα που θεωρήθηκε αρμοδίως την
30-1-2019 από την Τεχνική Υπηρεσία Δήμου Μονεμβασίας, να σταλεί αρμοδίως στο Υπουργείο Ναυτιλίας και
Νησιωτικής Πολιτικής, στην Περιφερειακή Διεύθυνση Δημόσιας Περιουσίας Πελοποννήσου, Δυτικής Ελλάδος και
Ιονίου για τη σύμφωνη γνώμη και ύστερα στο Συντονιστή
της Αποκεντρωμένης Διοίκησης Πελοποννήσου, Δυτικής
Ελλάδος και Ιονίου, για έγκριση και δημοσίευσή της σε
Φύλλο της Εφημερίδας της Κυβερνήσεως.
Αφού συνετάγη και υπογράφεται.
Ο Πρόεδρος
Η Γραμματέας
Κουτσονικολής Χαράλαμπος
Δουμάνη Σοφία
Τα Μέλη
Μπουτέρης Γεώργιος
Χριστάκος Σταύρος
Γεωργακάκου Αικατερίνη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 256/19.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 256/19.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 256/19.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 256/19.05.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 256/19.05.2020
Η απόφαση αυτή μαζί με το από 30-1-2019 θεωρημένο Τοπογραφικό Διάγραμμα, να δημοσιευθούν στην Εφημερίδα της Κυβερνήσεως.
Τρίπολη, 7 Μαΐου 2020
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20200400256.pdf | Tokens: 12242]